
4.1 α. Επειδή εθεωρείτο «δικαίωμα» του νικητή η λαφυραγώγηση και η καταστροφή των συμβόλων και των μνημείων του νικημένου αντιπάλου. Η τελευταία ενέργεια εθεωρείτο ότι ολοκλήρωνε την υποταγή του δεύτερου στον πρώτο και στο ψυχολογικό τομέα. Τρία παραδείγματα είναι τα παρακάτω:
· Η εισβολή των Περσών στην Αθήνα μετά τη μάχη των Θερμοπυλών και πριν από τη ναυμαχία της Σαλαμίνας, είχε ως αποτέλεσμα την ολοσχερή καταστροφή της πόλης και των ιερών της.
· Ο Μέγας Αλέξανδρος κατέστρεψε την περσική πρωτεύουσα Περσέπολη.
· Οι Ρωμαίοι όταν κατέκτησαν τις ελληνικές πόλεις αρχικά τις κατέστρεψαν και ύστερα μετέφεραν όσα αγάλματα διασώθηκαν στη Ρώμη, για να στολίσουν τις επαύλεις τους.
β. Από τα μέσα του 17ου αιώνα. Στη Σύμβαση αυτή συμπεριλήφθηκαν διατάξεις οι οποίες αφορούσαν την προστασία των πολιτιστικών αγαθών. Συγκεκριμένα, διατυπώθηκε η απαγόρευση εχθρικών ενεργειών εναντίον ιστορικών μνημείων, έργων τέχνης ή χώρων λατρείας, διότι αυτά θεωρούνται πολιτιστική και πνευματική κληρονομιά των λαών.

